Мұғалім – мектептегі басты тұлға

Ұстаз қоғамда әлеуметтік рөл атқарады мұғалімнің  еңбегі тәрбиемен байланысты. Оның еңбегі м Мұғалім – мектептегі басты тұлға әңгілік және жалпы адамзаттықбиіктен көрінеді. Сондықтан мұғалімге қойылар талап-тілектер адамгершілік  таразысына салынған таңдаулы  қасиеттер болып табылады. Кемеңгер ұстаз Әбунәсір әл-Фараби: «Ұстаз … жаратылысынан өзіне айтылатынның бәрін жадында жақсы сақтайтын, ешнәрсені  ұмытпайтын, мейлінше шешен, өнер-білімге құштар, аса қанағатшыл, жаны жақындарына да, жат адамдарына да әділ, жұрттың бәріне де жақсылық пен ізгілік көрсетіп …қорқыныш пен жасқану дегенді білмейтін батыл, ержүрек болуы керек»-деген.
Мұғалім – мектептегі басты тұлға. Қай мектептің болсын, нәтижелі, жемісті жұмыс істеуі, түптен келгенде, сол оқу орнында еңбек ететін әр мұғалімнің өз міндетіне, қарым-қатынасына, көзқарасына тікелей байланысты. Мұғалім әрқашанда болашақ үшін қызмет етеді. Әр сыныпта ұстаз алдында отырған шәкірттерде сол болашаққа барар жолүстіндегі талапкерлер. Олардың әрқайсының мектеп қабырғасынан аттанып үлкен өмірге араласқанда, одан алатын орны, оған көзқарасы – өздерін оқытқан ұстаздарының  берген білімінің, үлгі-өнегісінің , тәрбие тағылымының  заңды жалғасы іспетті.
Ұстаздардың өз ісіне жауакершілігі, ізденгіштігі, шәкірттеріне ыстық ықлас-пейілі, кең жүректілігі – олардың өмірге құштарлығының, жастық жігер, жалынының күш-қуат алар қайнар бастауы. Сондықтан өзін, өз еңбегін құрметтейтін ұстаз өзінің алдында егеменді елдің ертеңгі ұл-қыздары отырғанын бір сәт естен шығармауы тиіс.

